stanford-oval/wikipedia huggingface dataset:
Pertsa ja Kilu merellä
Karilleajo ja paluu

"Paluu" sisältää kirjan suuren seikkailun. Päällystö saapuu hieman humalassa ja lähtee merelle humaltuen vielä paljon lisää - konemestarikin jäi sillalle pelkästään juodakseen kapteenin kanssa. Sää oli huono: ukkosmyrsky nousi. Laiva meni täyttä vauhtia kapeikoissa uhmaten karilleajon vaaraa. Lopulta potkuri osui kiviin ja proomu iski hinaajan perään heittäen konemestarin mereen. Kilu huomasi aluksen olevan merihädässä ja Pertsa alkoi upottaa alusta matalaan veteen. Kippari oli loukannut itsensä iskussa ruoriin. Pojat pääsivät proomuun, mutta kippari jäi liian raskaana siirrettävänä laivaansa. Pojat pitivät pumpulla proomun pinnalla yön ajan ja nukkuivat sitten.
"Konemestarin uimataito" -luvussa kerrotaan miten konemestari selvisi meressä - uimataito toi hänet rantaan, josta hieman matkaa kompuroituaan ja näännyttyään Pirkko hänet löysi luvussa "Pirkon marjat". Tytöt keräsivät mustikoita kuivattavaksi suuren määrän kuten aina Riikkilän kuvaamat nuoret. Kaupunkilaisen Pirkon ikiaikainen käärmepelko muistetaan sanoa. Syyllisyydentunto kalvoi sekaisin olevaa konemestaria samalla, kun hän pohti miten selittää asia siten, ettei ammatti mene. Tytöt hankkivat paikalle poliisin ja tästä alkoi Samin tarina sanomalehdissä, joiden tarina oli selkeää journalismia otsikoilla: Kaikki kuolivat (paitsi konemestari)!
"Samin kippari" -luku kertoo kapteenin pelastumisen. Kalastusalus löytää karilla olevan Samin ja vie kapteenin sairaalaan Loviisaan. "Jehu"-luku kertoo miten Jehu-proomu selvisi yön yli. Proomu törmäsi toisiin hinattaviin proomuihin, Pertsa heräsi törmäykseen ja sitoi Jehun kiinni. Vasta Villingin kohdalla hinaajan kapteeni huomasi kolmannen proomun lastissaan. Proomu matkasi Helsinkiin, missä pojat selittivät asiansa poliisille ja puuyhtiön miehille sekä myivät juttunsa lehdille. Pojat saivat puuyhtiöltä bonusta 5000 mk kumpikin - yhtiö oli hinaajan uppoamisesta pelkästään tyytyväinen - vanha alus, jolla oli hyvä vakuutus.
Tarinan loppuu rauhallisesti - pojat menivät heti ostamaan Loviisasta veneen itselleen. Kotona oli luultu poikien kuolleen, joten paluu oli iloinen yllätys vanhemmille ja Pirkolle.  Uusi vene hinattiin vanhalla kotiin ja sai nimen Adventure. Pojat alkoivat heti uuden liiketoiminnan - halkojen kuljetuksen Adventurea proomuna käyttäen.
Porvarinsaari

Porvarinsaari on alue Vaasassa. Porvarinsaari on Sundomin sillan kupeessa Sataman pienalueella. Siellä sijaitsee muun muassa useiden öljy-yhtiöiden terminaalit sekä polttonesteiden varastosäiliöt. Porvarinsaaressa on myös Kutterinsatama sekä valtion venelaitureita ja joitain yrityksiä. Porvarinsaaren sillan kuve on suosittu onkimis- ja virvelöintipaikka.
Peurajärvi (Pello, Konttajärvi)

| Peurajärvi |
| --- | --- |
Valtiot:  Suomi
Paikkakunta:  Pello
Koordinaatit:  66°48′04″N, 24°19′54″E
Vesistöalue ja valuma-alueen tietoja
Laskujoki:  Konttajoki 
Järvinumero:  67.943.1.001
Mittaustietoja
Pinnankorkeus:  108,6 m  
Rantaviiva:  0,726 km  
Pinta-ala:  2,95 ha  
Saaria:  ei saaria 
 fiPeurajärvi 
Peurajärvi  on Lapissa Pellossa Konttajärven kylän lähellä sijaitseva järvi.
Maantietoa

Järven pinta-ala on 3,0 hehtaaria, se on 250 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 750 metriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Lankojärven alueella (67.94), jonka Repojärven alueeseen (67.943) se kuuluu. Järven vedenpinnan korkeus on 108,6 metriä mpy.
Polystyreeni

Polystyreenistä valmistettu pakkaus.
Polystyreeni on polymeeri, jota valmistetaan sen monomeeristä eli styreenistä, joka on aromaattinen hiilivety. Polystyreeni on kestomuovi, huoneenlämmössä jäykkä, mutta sitä voidaan muokata kuumentamalla. Polystyreenin kemiallinen kaava on (C8H8)n, sulamispiste 240 °C, tiheys 1,04–1,13 g/cm3, leimahduspiste 345–360 °C, itsesyttymislämpötila 427 °C ja CAS-numero 9003-53-6.
Polystyreeni voidaan jaotella käyttötarkoituksensa perusteella eri luokkiin:
Normaali polystyreeni (PS)
Solupolystyreeni (EPS)
Iskunkestävä polystyreeni (HIPS)
Kopolymeerit; esim. akryylinitriilin ja butadieenin kanssa (ABS) eli akryylinitriilibutadieenistyreeni
EPS (puhekielessä Styrox, joka oli Oy Wiik & Höglund Chemicals Ab:n markkinointinimi 1950-luvulla, myös tunnettu nimellä kevel-levy), on paisutettua polystyreenimuovia (expanded polystyrene), jota käytetään kestävyytensä ja lämmöneristävyytensä ansiosta laajasti rakennusteollisuudessa ja rakentamisessa. Muoviraaka-aineen määrä lopullisessa eristeessä on noin 2–5 prosenttia levyjen tilavuudesta.
Solupolystyreeniä valmistetaan imeyttämällä pieniin polystyreenihelmiin pentaania. Imeytyksen jälkeen raaka-aine annostellaan esipaisutusreaktoriin, jossa polystyreeni paisutetaan haluttuun tiheyteen höyryn ja paineen avulla. Reaktorista nämä "styroksihelmet" ajetaan siiloihin, joissa niiden annetaan saavuttaa tarvittavat lujuusominaisuudet. Siiloista polystyreenihelmet ajetaan muotille, jossa niistä sintrataan höyryn avulla halutun muotoinen ja kokoinen tuote. Varsinkin eristelevytuotannossa sintrataan usein suurikokoinen blokki, josta leikataan halutun paksuisia eristelevyjä.
Polystyreenin kierrätysmerkki.
Polystyreenin polymerointi styreenistä.
Myös muita käyttökohteita on paljon: pakkaustuet, kertakäyttöastiat, erilaiset säilytyskotelot ja monet muut käyttökohteet. Polystyreenivaahtoa voidaan valmistaa eri lujuuksina kulloisenkin käyttötarkoituksen mukaan.
Polystyreeni voidaan hävittää polttamalla muun palavan aineksen mukana. Polystyreeniä ei kuitenkaan suositella poltettavaksi, koska sen rakenteessa on aromaattisia bentseenirenkaita ja sen palaessa voi vapautua polyaromaattisia hiilivetyjä.
Aiheesta muualla

Kuvia tai muita tiedostoja aiheesta Polystyreeni Wikimedia Commonsissa
Polystyreenin kansainvälinen kemikaalikortti
ValuAtlas: Polystyreeni (PS) (Arkistoitu – Internet Archive) (pdf)
The University of Southern Mississippi: Polystyrene (englanniksi)
ChemBlink: Poly(styrene) (englanniksi)
Styroksin kierrätys
Peurajärvi (Pello, Ajanki)

| Peurajärvi |
| --- | --- |
Valtiot:  Suomi
Paikkakunta:  Pello
Koordinaatit:  66°31′36″N, 24°05′58″E
Vesistöalue ja valuma-alueen tietoja
Laskujoki:  oja Peurajokeen 
Järvinumero:  67.924.1.002
Mittaustietoja
Pinnankorkeus:  131,2 m  
Rantaviiva:  0,887 km  
Pinta-ala:  4,145 ha  
Saaria:  ei saaria 
 fiPeurajärvi 
Peurajärvi  on Lapissa Pellossa Ajangin kylän lähellä sijaitseva järvi.
Maantietoa

Järven pinta-ala on 4,1 hehtaaria, se on 400 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 900 metriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Lohijärven alueella (67.92), jonka Ajankijoen valuma-alueeseen (67.924) se kuuluu. Järven vedenpinnan korkeus on 131,2 metriä mpy.
Patrologia Graeca

| Patrologia Graeca |
| --- | --- |
 Patrologia Graecan 1. niteen kansilehti.
Kirjailija:  Jacques-Paul Migne (toim.)
Kieli:  muinaiskreikka (koinee)
Genre:  koottujen teosten laitos
Julkaistu:  1857–1866
Löydä lisää kirjojaKirjallisuuden teemasivulta
Patrologia Graeca (suom. Kreikkalainen patrologia, joskus myös Patrologia Cursus Completus, Series Graeca) on kreikan kielellä kirjoittaneiden kirkkoisien koottujen teosten laitos, jonka Jacques-Paul Migne julkaisi vuosina 1857–1866. Teos on edelleen merkittävä varhaiskristillisyyden tutkijoiden lähde, ja auktoritatiivinen tilanteissa, joissa uudempaa tieteellistä editiota ei ole tuotettu.
Patrologia Graeca sisältää 161 osaa. Teos sisältää sekä itäisen kirkon kirkkoisien että läntisen kirkon kreikaksi ennen latinan nousua vallitsevaksi kieleksi kirjoittaneiden kirkkoisien kirjoituksia. Tekstien ohella on yleensä synoptinen latinankielinen käännös.
Merkittäviä kirjoittajia ja kirjoituksia Patrologiassa

Klemens I (Ensimmäinen Klemensin kirje)
Hermaan Paimen
Justinos Marttyyri: Ensimmäinen ja Toinen apologia, Dialogi Tryfonin kanssa
Pseudo-Dionysios Areopagita
Eusebios Kesarealainen
Origenes
Kappadokialaiset kirkkoisät
Pyhä Basileios Suuri
Gregorios Nazianzilainen
Gregorios Nyssalainen
Kyrillos Aleksandrialainen
Theodoret Kyrroslainen
Aiheesta muualla

Pearse, Roger: Patrologia Graeca (PG) PDF’s Patrologia Graeca pdf-tiedostoiksi skannattuna (englanniksi), (muinaiskreikaksi), (latinaksi)
Migne, Jacques-Paul: Patrologia Graeca et Cetera Graeca Scripta. Documenta Catholica Omnia. (muinaiskreikaksi) (latinaksi)
Jacques-Paul Migne.
Polysynteettinen kieli

Polysynteettiset kielet inkorporoivat lekseemejä kompositionaalisiksi yhdyssanoiksi. Se tarkoittaa, että yksi tällainen sana sisällöltään vastaa muiden kielten kokonaista lausetta. Erilaiset lekseemit ja morfeemit, sanat ja sanankaltaiset liitteet, yhdistetään eli inkorporoidaan yhdeksi yhdyssanaksi, jonka osat voivat olla jopa eri sanaluokista. Polysynteettisiä kieliä ovat esimerkiksi inuktitut, grönlanti ja ketšua.
Ainakin jossain määrin polysynteettisiä kieliä[lähde? ]

Afrikka
bantukielet
Siperia ja Pohjois-Amerikka
eskimo-aleuttikielet
athabaskakielet
algonkinikielet
siouankielet
salishankielet
Keski-Amerikka
mayakielet
totonaakkikielet
uto-asteekkikielet
mixe-zoque-kielet
Etelä-Amerikka
ketšua
aimara
tupi-guaraníkielet
monet Amazonin kielet
mapudungun
Kaukasus
luoteiskaukasialaiset kielet
koilliskaukasialaiset kielet
Tyynenmeren seutu
monet papuakielet
Australian kielet: tiwikielet ja gunwinyguan-kielet
Pyörryksissä

| Pyörryksissä> Bedazzled |
| --- | --- |

Ohjaaja:  Harold Ramis
Käsikirjoittaja:   Larry Gelbart  Harold Ramis  Peter Tolan 
Perustuu:  Peter Cookin ja Dudley Mooren käsikirjoitukseen vuoden 1967 elokuvaksi Ystäväni paholainen
Tuottaja:   Trevor Albert  Harold Ramis 
Säveltäjä:  David Newman
Kuvaaja:  Bill Pope
Leikkaaja:  Craig Herring
Valmistustiedot
Valmistusmaa:  Yhdysvallat Saksa
Tuotantoyhtiö:  Regency Enterprises Kirch Media
Levittäjä:  20th Century Fox
Ensi-ilta:   20. lokakuuta 2000
Kesto:  94 min
Alkuperäiskieli:  englanti
Budjetti:  48 000 000 $
Tuotto:  90 383 208 $
Aiheesta muualla
IMDb 
Elonet
AllMovie
Infobox OKNimi-testi OK: 
Pyörryksissä (engl. Bedazzled) on vuonna 2000 ensi-iltansa saanut Harold Ramisin ohjaama elokuva. Se on uudelleenfilmatisointi Peter Cookin ja Dudley Mooren käsikirjoittamasta vuoden 1967 elokuvasta Ystäväni paholainen, jonka ohjasi Stanley Donen. Tarina on komediallinen muunnelma Faust-legendasta.
Aiheesta muualla

Pyörryksissä Internet Movie Databasessa (englanniksi)
Patrologia Latina

Patrologia Latina (joskus myös Patrologia Cursus Completus, Series Latina) on jättimäinen latinaksi kirjoittaneiden kirkkoisien, kirkonopettajien ja muiden merkittävien kirkonmiesten koottujen teosten laitos, jonka julkaisi Jacques-Paul Migne vuosina 1844–1855. Teos on edelleen kirkkoisien teosten auktoritatiivinen laitos ja merkittävä keskiajan tutkijoiden lähde.
Patrologia Latina sisältää latinankielisiä teoksia tuhannen vuoden ajalta Tertullianuksesta paavi Innocentius III:een. Teoksessa on 217 osaa: osat 1–73 Tertullianuksesta Gregorius Toursilaiseen julkaistiin vuosina 1844–1849, ja osat 74–217 paavi Gregorius I:stä paavi Innocentius III:een julkaistiin vuosina 1849–1855. Vaikka kokoelma päättyy vuoteen 1216 Innocentius III:n kuoleman jälkeen, Mignen alkuperäinen tarkoitus oli ottaa mukaan dokumentteja uskonpuhdistukseen saakka. Tämä tehtävä osoittautui kuitenkin liian työlääksi, mutta mukaan otettiin joitakin myöhempiä aikaisempiin teoksiin liittyviä kommentaareja ja muita dokumentteja. Kaikki dokumentit olivat uusintapainoksia jo aiemmin julkaistuista teoksista.
Patrologia Latina on osa teoksesta Patrologiae Cursus Completus, jonka toinen osa on Patrologia Graeco-Latina, joka koostuu kreikaksi kirjoittaneiden kirkkoisien ja keskiajan kirjoittajien teosten latinankielisistä käännöksistä.
Aiheesta muualla

Patrologia Latina (html) vol. 1-221; ed. 1844-1855, 1862-1865; Jacques Paul Migne
Patrologia Latina - sähköinen versio (Google Books, Gallica, Internet Archive)
Patrologia Latina Database (University Chicago)
Puolan naisten salibandymaajoukkue

Puolan naisten salibandymaajoukkue edustaa Puolaa naisten kansainvälisissä salibandyotteluissa. Se on sijoittunut MM-kilpailuissa parhaimmillaan viidenneksi vuosina 2019 ja 2021 sekä kuudenneksi vuosina 2011 ja 2023.
Plataanisavikka

| Plataanisavikka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Revonhäntäkasvit Amaranthaceae
Alaheimo::  Chenopodioideae
Suku::  Liuskasavikat Chenopodiastrum
Laji::  simplex
Kaksiosainen nimi
 Chenopodiastrum simplex  (Torr.) S. Fuentes, Uotila & Borsch 
Synonyymit
 Chenopodium simplex (Torr.) Raf.  Chenopodium gigantospermum 
Katso myös
   Plataanisavikka Wikispeciesissä   Plataanisavikka Commonsissa 
Infobox OKNimi-testi OK: 
Plataanisavikka (Chenopodiastrum simplex) on Pohjois-Amerikasta lähtöisin oleva suurilehtinen savikkalaji.
Ulkonäkö ja koko

Plataanisavikka on yksivuotinen ja kasvaa 20–80 senttimetriä korkeaksi. Kasvi on väriltään vaihtelevan vihreä ja sen nuoret osat ovat jauhoisia. 
Varsi on pysty, särmikäs, väriltään kellanvihreä, juovainen ja etenkin alaosasta niukkahaarainen. Lehdet ovat varressa kierteisesti. Varren keskiosissa lehtien lapa on kooltaan 4–12 cm ja muodoltaan leveänpuikea, harvaan liuskamaisesti isohampainen ja tavallisesti hertta- tai tylppätyvinen. Lehdetön kukinto on runsashaarainen ja terttumainen, kukkasykeröt ovat pieniä. Plataanisavikka kukkii Suomessa heinä-elokuussa. Pähkylä on kehän muodostaman hedelmäverhiön suojaama. Musta siemen on vaaka-asennossa ja lähes irti pähkylän seinästä. Kooltaan siemen on 1,5–2,7 mm pitkä, hyvin litteä, teräväreunainen ja sileäpintainen.
Laji muistuttaa suuresti vaahterasavikkaa (C. hybridum). Aikaisemmin se luokiteltiinkin sen alalajiksi (C. hybridum ssp. gigantospermum).
Levinneisyys

Plataanisavikka on kotoisin Pohjois-Amerikasta, jossa sitä tavataan suurimmassa osassa Yhdysvaltoja ja Kanadaa eteläisimpiä sekä pohjoisen arktisia alueita lukuun ottamatta. Laji on levinnyt tulokkaana ainakin Eurooppaan. Suomessa plataanisavikkaa on tavattu Etelä-Suomessa sekä Oulun seudulla. Pääosa Suomen havainnoista on varsin vanhoja.
Elinympäristö

Suomessa plataanisavikka on uustulokas, jota on tavattu joutomailla myllyillä ja satamissa.
Aiheesta muualla

Kasviatlas 2020: Plataanisavikan levinneisyys Suomessa.
Pound Puppies

| Pound Puppies |
| --- | --- |
 Ohjelman tunnuskuva
Pääosissa:  Eric McCormack René Auberjonois Yvette Nicole Brown John DiMaggio Michael Rapaport Alanna Ubach M. Emmet Walsh Brooke Goldner Cree Summer Jessica DiCicco Betty White
Alkuperämaa:  Kanada, Yhdysvallat
Alkuperäiskieli:  englanti
Esitetty:  2010 – 2013
Tuotantokausia:  3
Jaksoja:  65
Tuotanto
Tuotantoyhtiö(t):  Hasbro Studios
Aiheesta muualla
IMDb 
Pound Puppies on kanadalais-yhdysvaltalainen animaatiosarja. Sarjassa seurataan älykkäitä tarhakoiria, jotka pitävät maanalaista salaista keskusta koiratarhan alla. Heidän tarkoituksenaan on etsiä uudet omistajat tarhaan tuoduille koiranpennuille ja samalla varoa paljastumasta koiratarhan ihmisille.
Suomessa sarjaa alettiin esittää Nelosella suomeksi dubattuna 16. marraskuuta 2012. Lisäksi sarjaa on esitetty Foxin lastenohjelmistossa.
Suomenkieliset ääninäyttelijät

| 0 | 1 | 2 |
| --- | --- | --- |
|  Jarkko Miettinen  | … |  Lucky   |
|  Hanna Kaila  | … |  Cookie   |
|  Aku Laitinen  | … |  Niblet, Bert   |
|  Outi Alanen  | … |  Strudel   |
|  Antti Lang  | … |  Squirt   |
|  Teuvo Matala  | … |  Leonard McLeish   |
|  Markku Huhtamo  | … |  Olaf Hugglesbjork   |
|  Annituuli Kasurinen  | … |  Rebound   |
|  Susa Saukko  | … |  Patches, Dot, Puddles, Buttercup, sivurooleja   |
|  Anna Asunta  | … |  Muru   |
|  Katja Sirkiä  | … |  kenraali Dolly   |
|  Juhani Rajalin  | … |  Pormestari Jerry McLeish, Rover, sivurooleja   |
|  Ella Pyhältö  | … |  Agatha McLeish, Fluffy, sivurooleja   |
|  Markus Bäckman  | … |  Barlow   |
|  Henri Piispanen  | … |  Donny, Champ, sivurooleja   |
|  Aksu Palmén  | … |  Ace, Freddie, sivurooleja    |
|  Carla Rindell  | … |  sivurooleja   |
|  Minka Kuustonen  | … |  sivurooleja    |
|  Amy Burgess  | … |  sivurooleja   |
Suomalainen tuotanto SDI Media. Ohjauksesta vastaa Kari Leppälä ja käännöksestä Aki Heinlahti.
Aiheesta muualla

Pound Puppies Internet Movie Databasessa (englanniksi)
Nelosen kotisivut sarjalle
Piispa Henrikin liturgia

Graduale Aboensen sivulla osa Piispa Henrikin juhlamessusta.
Piispa Henrikin liturgia on Suomen legendaarisen ensimmäisen piispan Pyhän Henrikin muistoksi noin vuonna 1290 luotu messuliturgia, jota on esitetty hänen muistopäivinään 19.–20. tammikuuta järjestetyissä muistomessuissa, heikinmessuissa. Liturgiaan kuuluva musiikki on vanhin kirjallisessa muodossa säilynyt suomalainen sävelteos.
Liturgia kertoo muun muassa piispa Henrikin marttyyrikuolemasta ja kehottaa Suomen kansaa riemuitsemaan pyhän miehen maalle tuomasta pelastuksesta (Ecce magnus presbiter -sekvenssi).
Messua on tutkinut erityisesti Ilkka Taitto, joka on kerännyt ja julkaissut sitä koskevaa aineistoa muun muassa Memoria Sancti Henrici -CD-levyllä. Liturgia on esitetty rekonstruoituna kokonaisuudessaan vuoden 2000 tammikuussa Helsingin tuomiokirkossa ja Kuopiossa samalla messukaavalla ja puvustuksella kuin keskiajalla.
Polysykloheksyleenidimetyleenitereftalaatti

Polysykloheksyleenidimetyleenitereftalaatin rakenne
Polysykloheksyleenidimetyleenitereftalaatti eli PCT on polyestereihin kuuluva polymeeri. Sen monomeerit ovat 1,4-sykloheksaanidimetanoli ja  tereftaalihappo. Polysykloheksyleenidimetyleenitereftalaatilla on useita erikoiskäyttökohteita esimerkiksi sähkötekniikassa.
Ominaisuudet

Polysykloheksyleenidimetyleenitereftalaatin ominaisuudet riippuvat huomattavasti sen valmistuksessa käytettävän 1,4-sykloheksaanidimetanolin cis- ja trans-isomeerien suhteesta. Usein 1,4-sykloheksaanidimetanoli on seos, jossa on 70 % trans-isomeeria ja 30 % cis-isomeeria. Polymeerin sulamispiste on 250–315 °C ja lasisiirtymälämpötila on 87–105 °C. Mitä enemmän polysykloheksyleenidimetyleenitereftalaatissa on trans-1,4-sykloheksaanidimetanolia sitä korkeammat ovat sen sulamispiste ja lasisiirtymälämpötila. Aine käyttäytyy kuumennettaessa termoplastisesti. Polymeeri kestää korkeita lämpötiloja ja useiden kemikaalien vaikutuksia. Se kuitenkin hydrolysoituu emästen vaikutuksesta. Yhdiste luokitellaan puolikiteiseksi tai kiteiseksi polymeeriksi. Polysykloheksyleenidimetyleenitereftalaatin on polyetyleenitereftalaattia kovempaa, mutta hauraampaa. Mekaanisia ominaisuuksia voidaan parantaa tekemällä polymeeristä komposiitti lasikuidun kanssa. Komposiitin tiheys riippuu lasikuidun määrästä ja on 1,3–1,7 g/cm3.
Valmistus ja käyttö

Polysykloheksyleenidimetyleenitereftalaattia valmistetaan 1,4-sykloheksaanidimetanolin ja tereftaalihapon välisellä kondensaatioreaktiolla. Reaktioseokseen voidaan lisätä hieman myös isoftaalihappoa.
Polysykloheksyleenidimetyleenitereftalaatista valmistetaan niin kalvoja, kuituja kuin kappaletuotteitakin ruiskuvalamalla. Polymeerin käyttökohteita ovat esimerkiksi kytkimet, pistokkeet, autojen osat, pakkaukset ja uuninkestävät ruuanlaittoastiat.
Puttichai Kasetsin

| Puttichai Kasetsin |
| --- | --- |

Henkilötiedot
Syntynyt: 3. heinäkuuta 1986 (ikä 38) Ratchaburi, Thaimaa
Ammatti:  näyttelijä, malli
Näyttelijä
Aktiivisena:  2010–
Aiheesta muualla
IMDb
Puttichai Kasetsin (thaiksi พุฒิชัย เกษตรสิน, s. 3. heinäkuuta 1986 Ratchaburi, Thaimaa) on thaimaalainen näyttelijä ja malli.
Professor Dahls gate

Katunäkymää vuonna 2019.
Professor Dahls gate on katu Frognerin kaupunginosassa Oslossa. Se kulkee Bogstadveieniltä Kirkeveienille ja on nimetty taidemaalari Johan Christian Dahlin mukaan.
Kuvia

Professor Dahls gate 21 (Kristen Rivertz, 1894)
Professor Dahls gate 30: koulurakennus (Halfdan Berle, 1897)
Professor Dahls gate 31–33: funktionalismia edustavat asuintalot (Frithjof Hjalmar Reppen, 1930)
Aiheesta muualla

Kuvia tai muita tiedostoja aiheesta Professor Dahls gate Wikimedia Commonsissa
Professional Women’s Hockey League

| PWHL |
| --- | --- |
 Meneillään oleva kausi PWHL-kausi 2024 

Laji:  Jääkiekko
Maa(t):   Kanada  Yhdysvallat
Perustettu:  2023
Joukkueita:  6
Sivusto:  thepwhl.com
Professional Women’s Hockey League (ransk. Ligue professionnelle de hockey féminin—LPHF) eli PWHL on naisten ammattilaisjääkiekkosarja, johon osallistuu joukkueita Kanadasta ja Yhdysvalloista. Sarjan ensimmäinen kausi alkoi tammikuussa 2024.
Perustaminen

Sarjan ja kaikki joukkueet omistaa Mark Walters Group. Sarjan hallintaan osallistuvat muun muassa Jayna Hefford sekä pelaajayhdistyksen PWHPA johtaja Brian Burke.
Sarjan perustamisesta tiedotettiin elokuussa 2023. Sarjaan osallistui ensimmäisenä kautena kuusi joukkuetta, jotka pelasivat 24 runkosarjaottelua. Jokainen joukkue sai tehdä kolme pelaajasopimusta, loput pelaajat valittiin varaustilaisuudessa ennen kauden alkua. Ensimmäinen kausi alkoi tammikuussa 2024 ja siinä oli tauko maailmanmestaruuskilpailujen ajan. Ensimmäisellä kaudella loppuottelusarjassa pelasivat Bostonin ja Minnesotan joukkueet, joista Minnesota voitti mestaruuden.
Joukkueet

Sarjan kuusi ensimmäistä joukkuetta pelaavat seuraavissa kaupungeissa:
| Joukkue | Kaupunki | Areena | Hallin henkilökapasiteetti | Perustettu | Liittynyt | Päävalmentaja |
| --- | --- | --- | --- | --- | --- | --- |
| Boston Fleet | Lowell, Massachusetts | Tsongas Center | 6 003 | 2023 | 2023 | Courney Kessel |
| Minnesota Frost | Saint Paul, Minnesota | Xcel Energy Center | 17 954 | 2023 | 2023 | Ken Klee |
| Montréal Victoire | Laval, Quebec | Place Bell | 10 062 | 2023 | 2023 | Kori Cheverie |
| Montréal Victoire | Montreal, Quebec | Verdun Auditorium | 4 114 | 2023 | 2023 | Kori Cheverie |
| New York Sirens | Bridgeport, Connecticut | Total Mortgage Arena | 8 412 | 2023 | 2023 | Howie Draper |
| New York Sirens | Elmont, New York | UBS Arena | 17 255 | 2023 | 2023 | Howie Draper |
| Ottawa Charge | Ottawa, Ontario | TD Place Arena | 8 500 | 2023 | 2023 | Carla MacLeod |
| Toronto Sceptres | Toronto, Ontario | Mattamy Athletic Center | 2 539 | 2023 | 2023 | Troy Ryan |
Polysulfoni

Polysulfonien rakenteita
Polysulfoni on polymeeri, jonka rakenteessa toistuvat aromaattisten ryhmien yhdistämät sulfoniryhmät. Polysulfoneilla on useita käyttökohteita erityisesti korkean lämpötilan sovellutuksissa.
Rakenne ja ominaisuudet

Polysulfonien rakenteessa toistuvat aromaattiset ryhmät ja sulfoniryhmät tekevät siitä jäykän. Rakenteessa on lisäksi usein eetteriryhmiä. Polysulfonit ovat termoplastisia polymeerejä, joiden kiteisyys on alhainen. Polysulfonien lasisiirtymälämpötila on tyypillisesti korkea, noin 175–250 °C. Ryhmän polymeerit liukenevat vain ketoneihin, N-metyylipyrrolidoniin, kloorattuihin hiilivetyihin ja eräisiin aromaattisiin hiilivetyihin. Ne kestävät myös useiden kemikaalien, esimerkiksi laimeiden happojen ja emästen, vaikutuksia. Polysulfonien UV-säteilynkesto ei ole kovin hyvä, mutta sitä voidaan parantaa täyteaineilla. Ionisoivaa säteilyä ne kuitenkin kestävät hyvin. Mekaanisilta ominaisuuksiltaan polysulfonit ovat kovia, jäykkiä, iskunkestäviä ja säilyttävät muotonsa myös korkeissa lämpötiloissa. Polymeerien mekaanisia ominaisuuksia voidaan parantaa seostamalla hiili- tai lasikuidulla. Polysulfonit ovat sähköneristeitä.